KISKŐRÖS VÁROS POLGÁRMESTERE
ELŐTERJESZTÉS
(a Képviselő-testület 2012. december 12-i ülésére)
TÁRGY: A PIAC FENNTARTÓI ÉS ÜZEMELTETŐI FELADATAINAK ELLÁTÁSÁRÓL SZÓLÓ MEGÁLLAPODÁS MEGHOSSZABBÍTÁSA
A korábbi évek piacüzemeltetési tapasztalatai alapján az elmúlt évben döntött úgy a Képviselő-testület, hogy új alapokra helyezi e feladatok ellátását. Erre lehetőséget biztosított az önkormányzati vagyonról, a vagyon hasznosításáról szóló Kiskőrös Város Önkormányzata Képviselő- testületének 13/1992. (VII.8.) önk. rendelete 3. § (7) bek. is, amely szerint, „A forgalomképtelen törzsvagyon és a közművagyon fenntartását, üzemeltetését az önkormányzat költségvetési szervein kívül, megállapodás alapján, egyéni vállalkozó, illetve gazdasági társaság (a továbbiakban: vállalkozó) is végezheti.”

A Képviselő-testület a 114/2011. számú határozatában foglaltak alapján 2012. január 1. napjától 2012. december 31. napjáig az önkormányzati tulajdonú, kiskőrösi 2035/17 hrsz-ú, összesen 2288 m2 nagyságú, beépített ,,piac” elnevezésű ingatlan – kivéve a csarnokban lévő négy üzlethelyiség – fenntartói és üzemeltetési feladatai átadásra kerültek a KŐRÖSKOM Kft. (6200 Kiskőrös, Petőfi tér 1.) szám alatti gazdasági társaság részére.
A működtetés jelenlegi formája a hatósági előírásoknak, a jogszabályoknak, valamint a kereskedők és vásárlók elvárásainak megfelelően működik. A lakossági igények és az önkormányzati érdekek szem előtt tartásával, valamint a célszerűségi és hatékonysági szempontokat figyelembe véve javasolom, hogy a Képviselő- testület a határozat mellékletét képező megállapodás tervezet szerint hosszabbítsa meg, határozott időtartamra, 2013. január 01. napjától 2013. december 31. napjáig a KŐRÖSKÖM Kft. fenntartói és üzemeltetői jogviszonyát.
Kiskőrös, 2012. november 28.

Domonyi László sk.


polgármester

HATÁROZAT-TERVEZET

1. A Képviselő-testület az Önkormányzat forgalomképtelen tulajdonát képező, kiskőrösi 2035/17 hrsz-ú, összesen 2288 m2 nagyságú, beépített,, piac” elnevezésű ingatlan tekintetében a KŐRÖSKÖM Kft. fenntartói és üzemeltetői jogviszonyát – kivéve a csarnokban lévő négy üzlethelyiséget - határozott időtartamra, 2013. január 01. napjától 2013. december 31. napjáig meghosszabbítja.

2. A Képviselő-testület felhatalmazza Polgármestert a határozat mellékletét képező, a piac fenntartói és üzemeltetői feladatainak ellátásáról szóló megállapodás I. számú módosításának aláírására.

Felelős:
polgármester

Határidő: 
2013. január 01.
1. sz. melléklet a ..../2012. sz Képviselő- testületi határozathoz

MEGÁLLAPODÁS

a piac fenntartói és üzemeltetői feladatainak ellátásáról
I. sz. módosítása
                                                    (tervezet)
amely egyrészről Kiskőrös Város Önkormányzata (6200 Kiskőrös, Petőfi tér 1.) a továbbiakban: Önkormányzat, másrészről a KŐRÖSKOM Kommunális Szolgáltató Kft. (6200 Kiskőrös, Petőfi u. 108.), a továbbiakban: Kft. a közöttük 2011. november 04. napján létrejött, az önkormányzati tulajdonú, kiskőrösi 2035/17 hrsz-ú ingatlan tekintetében a piac fenntartói és üzemeltetői feladatainak ellátásával kapcsolatban megkötött megállapodást közös megegyezéssel az alábbiak szerint módosítják:  
Szerződés 1. pontja helyébe a következő pont lép:

,,Az Önkormányzat a Képviselő-testület 114/2011. számú határozata alapján 2012. január 1. napjától, 2012. december 31. napjáig térítésmentesen átadta, az önkormányzati tulajdonú, kiskőrösi 2035/17 hrsz-ú, összesen 2288 m2 nagyságú, beépített „piac”elnevezésű ingatlan – kivéve a csarnokban lévő négy üzlethelyiség – (a továbbiakban: Piac) fenntartói és üzemeltetői feladatait Kft-nek. 
A Képviselő- testület …./2012. számú határozata alapján Kft. fenntartói és üzemeltetői jogviszonyát a nevezett ingatlanrész tekintetében határozott időtartamra, 2013. január 01. napjától 2013. december 31. napjáig meghosszabbítja. Kft. vállalja a rendes gazdálkodás szabályainak megfelelő, a jó gazda gondosságával történő Piac fenntartást és üzemeltetést.”
A módosítás a szerződés egyéb rendelkezéseit nem érinti.

Jelen szerződést a szerződő felek elolvasás után, mint akaratukkal mindenben megegyezőt, helybenhagyólag írtak alá.

Kiskőrös, 2012. november 28.

